У замеры Хрыста было і ёсць тое, каб пасля Яго Пасхі паўстала жывая супольнасць братоў і сясцёр, якія жывуць у еднасці сэрца і духу. Па сённяшні дзень Касцёл клапоціцца пра людзей, якія жывуць у патрэбе, і ажыццяўляе мноства міласэрных спраў. Адзінаю крыніцаю фінансавання самых розных харытатыўных праектаў з’яўляюцца дабраахвотныя ахвяраванні веруючых і людзей добрай волі. Святы Ян напамінае нам вельмі просты метад знахо-джання адказу на пытанне: ці маю веру? Бо той, хто сцвярджае, што любіць Бога, не можа не любіць сваіх бліжніх! Які просты метад! Больш таго: хто мае веру, той перамог свет са спакусамі д’ябла і махлярствам. Выкарыстаў вялікі дар сакрамэнту пакуты і паяднання, устаноўлены з волі Езуса Хрыста. Пакуль любім грэх, да Бога не належым. Няма ў нас любові.